पाएं अपने शहर की ताज़ा ख़बरें और फ्री ई-पेपरडाउनलोड करें
कई दिनों से ऑक्सीजन की किल्लत का सामना कर रही दिल्ली को मंगलवार को 730 मिट्रिक टन ऑक्सीजन मिली है। दिल्ली को इतनी ऑक्सीजन मिलने के लिए दिल्ली के मुख्यमंत्री अरविंद केजरीवाल ने प्रधानमंत्री नरेन्द्र मोदी को पत्र लिखकर आभार व्यक्त करने के साथ उनसे मांग किया है कि वो सुनिश्चित करें कि इतनी ऑक्सीजन दिल्ली को रोज मिलेगी। दिल्ली सरकार ने दावा किया है कि मंगलवार को वार रूम में 48 एसओएस कॉल कई अस्पतालों से आई।
इनमें कहीं पर ऑक्सीजन खत्म हो रही थी, कहीं पर सिलेंडर नहीं पहुंचे थे और कहीं पर 1 घंटे की ऑक्सीजन बची थी। सरकार के मुताबिक, हेल्पलाइन पर आई 48 एसओएस कॉल से जुड़ी सभी दिक्कतों को दूर किया। दिल्ली सरकार के अनुसार कल लगभग 36.40 मीट्रिक टन ऑक्सीजन एसओएस कॉल से जुड़ी दिक्कतों को दूर करने के लिए इस्तेमाल की है। जिन अस्पतालों में ऑक्सीजन खत्म हो रही थी वहां पर 4036 मरीज ऑक्सीजन के सहारे अपना इलाज करा रहे थे। वहां पर पर्याप्त ऑक्सीजन पहुंचाकर लगभग 4036 लोगों की जान बचाने का काम किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn